**Előterjesztés**

**Kötelező felvételt biztosító általános iskolák körzethatár-tervezetének megvitatása**

Tisztelt Képviselő-testület!

A nemzeti köznevelésről szóló 2011. évi CXC törvény 50. § (8) bekezdése alapján a kormányhivatal meghatározza és közzéteszi az iskolák felvételi körzetét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VII.31.) EMMI rendelet 24 § (1) bekezdése szerint eljárva a felvételi körzetek megállapításához a Veszprém Megyei Kormányhivatal minden év november utolsó napjáig beszerzi a Veszprém megyében található valamennyi önkormányzat véleményét.

A felvételi körzet meghatározására 2016. december 31-ig hatáskörrel rendelkező Veszprém Megyei Kormányhivatal 2016. november 30. napjáig bekérte, és a Veszprémi Járási Hivatalnak átadta az érintett képviselő-testületek véleményét tartalmazó határozatokat.

**2017. január 1. hatállyal módosult a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 24. § (1) bekezdése is, mely szerint a megyeszékhely szerinti járási hivatal január 15-ig tájékoztatja a települési önkormányzatokat a kijelölt körzetek tervezetéről. A véleményezési eljárás ennek alapján egy újabb egyeztetéssel bővült. Ugyanezen rendelet 24. § (1a) bekezdése értelmében a települési önkormányzat a véleményéről, vagy a körzethatárt módosító javaslatról február 15. napjáig tájékoztatja a megyeszékhely szerinti járási hivatalt.**

Az elkészült javaslat az Állami fenntartású, világnézetileg semleges iskola tekintetében:

**Település teljes közigazgatási területére vonatkozó felvételi körzetek**

|  |  |
| --- | --- |
| Település | Kötelező felvételt biztosító iskola |
| Litér | 037162 – Balatonfűzfői Irinyi János Általános Iskola  és Alapfokú Művészeti Iskola  8184 Balatonfűzfő, Irinyi utca 2. |

Nem állami fenntartású, egyházi iskola tekintetében:

**Nem állami fenntartó résztvétele a kötelező felvételt biztosító iskola feladatainak ellátásában (Nkt. 33. § (1)-(2) bekezdése alapján)**

|  |  |
| --- | --- |
| Település | Kötelező felvételt biztosító iskola |
| Litér | 201743 – Litéri Református Általános Iskola  8196 Litér, Petőfi u. 8. |

A Veszprém Megyei Kormányhivatal által elkészített, a Veszprémi Járási Hivatal által VE-09B/HAT/72-2/2017. ügyszámon megküldött tervezetet elfogadásra javasoljuk.

Litér, 2017. január 20.

Szedlák Attila

polgármester

*Határozati javaslat*

***Litér Község Önkormányzata Képviselő-testületének***

***………./2017. (I.26.) Lkt. határozata***

Litér Község Önkormányzata Képviselő-testülete megtárgyalta a VE-09B/HAT/72-2/2017. ügyszámú, Litér tekintetében kötelező felvételt biztosító általános iskolák körzethatárai meghatározásának tervezetét, és elfogadta azt.

A Képviselő-testület megbízza a Polgármestert, hogy véleményét a Veszprém Megyei Kormányhivatal Veszprémi Járási Hivatala felé továbbítsa.

Felelős: Szedlák Attila polgármester

Határidő: 2017. február 15.